**1ο ΓΕΛ Σπάτων**

**Περίληψη Εργασιών «ΈΛΑ ΝΑ ΣΟΥ ΜΙΛΗΣΩ ΓΙΑ ΤΟΝ ΤΟΠΟ ΜΟΥ»**

**1η Εργασία**

**Από την Ερχιά στα σύγχρονα Σπάτα: Ιστορία και Μνημεία**

**Μαθητές:** Xατζηασλάνης Χ., Μηλιώνης Γ., Γκέρκι, Α., Μπέλμπα, Χ.

**Εκπαιδευτικοί :** Γαρουφαλής Δ. ΠΕ02, Φιλιοπούλου Μ. ΠΕΟ2, Φράγκου Ο.ΠΕ02, Ζάχου Μ. ΠΕ01

ΠΕΡΙΛΗΨΗ

Στην παρούσα εργασία θα γίνει προσπάθεια να παρουσιαστεί η ιστορική εξέλιξη και τα σημαντικά μνημεία, μίας σημαντικής πόλης των Μεσογείων Αττικής, των Σπάτων:αποτελούσαν τον αττικό δήμο της Ερχιάς, μία περιοχή που πλέον κατοικείται από το 3000π.Χ.,δηλαδή από την εποχή του Χαλκού. Στην εργασία αυτή παρουσιάζονται συνοπτικά, ευρήματα αρχαίων οικισμών, με σημαντικότερο εκείνον στο *λόφο Ζάγανι*, ενώ η ανακάλυψη των δύο *Μυκηναϊκών τάφων* που τοποθετούνται στη Μέση Μυκηναϊκή εποχή στην περιοχή – εύρημα του Παναγιώτη Σταματάκη- αποδεικνύει την ύπαρξη ισχυρού μυκηναϊκού στοιχείου στην περιοχή.Η *Σφίγγα των Σπάτων*χρονολογείται το 570 περίπου π.Χ. και εκτίθεται στο Αρχαιολογικό Μουσείο της Αθήνας, ενώ τα Σπάτα αποτέλεσαν γενέτειρα του *Ξενοφώντα* και πιθανότατα του Ισοκράτη. Σπουδαία αρχιτεκτονικά μνημεία της ευρύτερης περιοχής αποτελούν ο Ναός της Αρτέμιδος Βραυρωνίας που χτίστηκε τον 5ο αιώνα π.Χ., δωρικού ρυθμού, ενώ κατά τη διάρκεια της Βυζαντινής και μεταβυζαντινής περιόδου χτίστηκαν στην περιοχή ναοί που χρησίμευσαν ως τόποι λατρείας: ο ναός Αγίου Πέτρου&Παύλου Μεταβυζαντινής περιόδου 15ος- 16ος αι) όπως και ο Άγιος Δημήτριος ,μεταβυζαντινό μνημείο του 16ου αιώνα στον τύπο του σταυροειδούς μετά τρούλου αλλά και η Αγία Παρασκευή, χτισμένη τον 18ο αιώνα. Ο σύγχρονος οικισμός ξεκίνησε κατά τη διάρκεια της τουρκικής κατοχής ενώ δήμος έγινε το 1952 και συγχωνεύτηκε με την Αρτέμιδα το 2011. Η περιοχή πλέον συνιστά βασικό συγκοινωνιακό κόμβο λόγω του Διεθνούς Αερολιμένα Αθηνών ενώ σημεία ενδιαφέροντος είναι το Αττικό Ζωολογικό Πάρκο και το Εκπτωτικό Χωριό.

**2η Εργασία**

**Λαογραφικές παραδόσεις στα Μεσόγεια : Η αττική φορεσιά και το πανηγύρι αποστόλων Πέτρου & Παύλου**

**Μαθητές:** Παπαδοπούλου, Ε., Παπακωνσταντίνου, Μ., Τσάτσα, Ν., Τσιμπούρη Ε., Φίλη, Α., Νιώρα Α., Χαρώνη Σ., Παπαχρήστου Ν., Δημητρίου Κ., Συρεγγέλα Λ., Τζιάρου Μ., Ντόκολα , Μ

**ΕΚΠΑΙΔΕΥΤΙΚΟΙ:** Φράγκου, Ο. ΠΕ02, Τσιοπανά Β. ΠΕ06, Μανιφάβα Ε. ΠΕ02

ΠΕΡΙΛΗΨΗ

Η παρούσα εργασία πραγματεύεται τα ήθη, τα έθιμα και τις παραδόσεις των Μεσογείων και ιδιαίτερα της περιοχής των Σπάτων με σκοπό τη βαθύτερη κατανόηση του παρελθόντος και τη μεγαλύτερη έμπνευση για το παρόν και το μέλλον. Ως εορτή θρησκευτική που εορτάζεται στην ύπαιθρο, ιδιαίτερα γνωστό είναι το πανηγύρι των πολιούχων Αγίων Πέτρου και Παύλου στις 29-30 Ιουνίου με επίκεντρο τη θρησκευτική και την πολιτιστική παράδοση. Η γιορτή της Ανάληψης αλλά και του Ιωάννη του Προδρόμου που συνδέεται με το θερινό ηλιοστάσιο, και με την προετοιμασία του Κλήδονα, αποτελούν σημαντικά γεγονότα της θρησκευτικής παράδοσης του τόπου. Ξεχωριστό δείγμα του πολιτισμού της περιοχής αποτέλεσε η Μεσογίτικη, παραδοσιακή φορεσιά και συγκεκριμένα η Αττική Νύφη: η τέχνη με την οποία έχουν κατασκευαστεί κατατάσσουν την περιοχή στις πρώτες θέσεις ανάμεσα στις φορεσιές της υπόλοιπης Ελλάδας. Η γιορτινή μεσογίτικη φορεσιά επηρέασε σε μεγάλο βαθμό την  επίσημη φορεσιά της ελληνικής βασιλικής αυλής όπως διαμορφώθηκε κατά τα τέλη του 19ου αιώνα από τη βασίλισσα Όλγα, αλλά και την παιδική φορεσιά της βλαχούλας. Στο πλαίσιο της κοινωνικής ζωής του τόπου, κυρίαρχη θέση κατέχουν παραδοσιακές συνταγές της περιοχής οι οποίες βασίζονται στα τοπικά προϊόντα όπως το μεσογίτικο κρασί και λάδι, τα φρούτα, το μέλι κ.α.